open-index/open-wikipedia-markdown huggingface dataset:
Mexiko (štát v Mexiku)

**Mexiko** [mechiko] je jeden z 31 štátov Mexika. Zaberá plochu 21 461 km². Hraničí so štátom Hidalgo na severe, so štátmi Tlaxcala a Puebla na východe, so štátmi Morelos a Guerrero na juhu a so štátom Michoacán na západe. Podľa sčítania ľudu v roku 2014 v štáte Mexiko žilo 16 618 929 obyvateľov. Hlavným mestom je Toluca. Podstatná časť obyvateľstva žije v mestách, ktoré sú fyzicky prepojené s federálnym dištriktom Ciudad de México a spoločne s ním vytvárajú metropolitnú oblasť Valle de México (cez 20 miliónov osôb).

## Iné projekty

## Externé odkazy
* Vláda štátu Mexiko  (španielsky)

## Zdroj

Kategória:Štáty v Mexiku
Michoacán

**Michoacán de Ocampo** je jeden z tridsaťjeden štátov Mexika. Zaberá plochu 58 599 km². Hraničí s mexickými štátmi Colima a Jalisco na západe, Guanajuato a Querétaro na severe, Mexiko na východe, Guerrero na juhovýchode a s Tichým oceánom na juhu. V roku 2012 v štáte Michoacán žilo 4 412 767 obyvateľov. Hlavným mestom je Morelia.

Názov štátu pochádza z jazyka nahuatl, kde *michhuah* znamená "rybár" a *cān* znamená *miesto*. Odkazuje k tradícii rybolovu na jazere Pátzcuaro. Priezvisko "de Ocampo" pripomína niekdajšieho politika Melchora Ocampa. Pôvodnými obyvateľmi boli Purepečovia, časť z nich doteraz hovorí vlastným jazykom. Domorodé Taraskánske kráľovstvo si dokázalo udržať nezávislosť od Aztéckej ríše, pamiatkou na toto obdobie sú pyramídy v Tzintzuntzan. V roku 1530 oblasť dobyli Španieli, v roku 1540 bol založený v Patzcuaro kňazský seminár ako prvá vysoká škola na americkom kontinente, jeho nástupcom je od roku 1917 Universidad Michoacana de San Nicolás de Hidalgo. Michoacán bol jedným z centier vojny za nezávislosť, pochádzal odtiaľto cisár Agustín de Iturbide. Prudké boje tu prebiehali za mexickej revolúcie, kedy región ovládal Francisco Madero. Ako guvernér Michoacán začal svoju politickú kariéru aj prezident Lázaro Cárdenas del Río, na ktorého počesť bolo v roku 1970 významné prístavné mesto Los Llanitos premenované na Lázaro Cárdenas.

Územím štátu prechádza horské pásmo Sierra Madre del Sur, v tunajších lesoch prezimuje danaus sťahovavý. Vulkanická činnosť je doposiaľ živá, o čom svedčí vznik sopky Paricutín v roku 1943. Najdôležitejšími riekami sú Lerma a Balsas, ktoré vďaka svojej prudkosti a vysokému prietoku slúžia na výrobu elektrickej energie. Poľnohospodárstvo Michoacánu je závislé od sezónneho zavlažovania, pestuje sa kukurica, cirok, avokádo a cukrová trstina, rozvinutá je aj živočíšna výroba. Ťaží sa železo a zinok. Dôležitým zdrojom príjmov je turistika: mesto Morelia bolo pre svojráznu architektúru zaradené na Zoznam svetového dedičstva, množstvo návštevníkov lákajú tradičné búrlivé oslavy 2. novembra (*Día de Muertos*).

## Iné projekty

## Externé odkazy
* Vláda štátu Michoacán  (španielsky)
* Http://mexiko.svetadily.cz/Michoacan/lokality
* Http://www.zemesveta.cz/archiv/rocnik-2002/mexiko-11-2002/1049-3/paricutin-navsteva-sopecneho-mrnete
* Http://www.britannica.com/EBchecked/topic/380156/Michoacan
* Http://www.history.com/topics/mexico/michoacan

## Zdroj

Kategória:Štáty v Mexiku
Morelos

**Morelos**, oficiálne *Estado Libre y Soberano de Morelos* (doslova *Slobodný a suverénny štát Morelos*) je jeden z 31 štátov, ktoré spolu s jedným federálnym dištriktom tvoria federatívnu republiku Mexiko. Na severovýchode a severozápade hraničí s Mexikom, na severe s Ciudad de México, na východe s Pueblom a juhozápade s Guerrerom. S rozlohou 4 879 km² je to druhý najmenší štát Mexika. Podľa sčítania ľudu z roku 2012 tu žije 1 819 892 ľudí.

## Iné projekty

## Zdroj

Kategória:Štáty v Mexiku
Nayarit

**Nayarit** [najaryt] je jeden z 31 štátov Mexika. Zaberá plochu 26 979 km². Hraničí so štátmi Sinaloa, Zacatecas a Durango na severe, Jalisco na východe a juhu a s Tichým oceánom. K štátu Nayarit patria tiež ostrovy Islas Tres Marías (María Madre, María Magdalena a María Cleofas) v Tichom oceáne. V roku 2012 žilo v štáte Nayarit 1 118 468 obyvateľov. Hlavným mestom je Tepic.

## Iné projekty

## Externé odkazy
* Vláda štátu Nayarit (španielsky)

## Zdroj

Kategória:Štáty v Mexiku
Oaxaca

**Oaxaca** [oachaka], oficiálne *Estado Libre y Soberano de Oaxaca* (doslova *Slobodný a suverénny štát Oaxaca*) je jeden z 31 štátov, ktoré spolu s jedným federálnym dištriktom tvoria federatívnu republiku Mexiko. Na západe hraničí s Guerrero, na severozápade s Pueblom, na severe s Veracruz, na východe s Chiapas a na juhu od neho leží Tichý oceán.

V predhispánskom období sa na území Oaxacy vystriedalo niekoľko mezoamerických kultúr, najvýznamnejšie z nich boli Zapotékovia. V štáte sa nachádza niekoľko kultúrnych pamiatok UNESCO - okrem historického jadra hlavného mesta Oaxaca de Juárez to sú archeologické lokality Monte Albán, Yagul, Mitla a priľahlé jaskyne. 

## Známi rodáci
* Benito Juárez - prvý indiánsky prezident Mexika
* Porfirio Díaz - mexický prezident 
* Juana Inés de la Cruz - rehoľníčka a poetka zo 17. storočia

## Iné projekty

## Zdroj

Kategória:Štáty v Mexiku
Puebla

**Puebla** môže byť:

* jeden z 31 štátov Mexika, pozri Puebla (štát)
* hlavné mesto mexického štátu Puebla, pozri Puebla (mesto)
* rod motýľov, pozri Puebla (motýľ)
Querétaro

**Querétaro** môže byť:

* štát v Mexiku, pozri Querétaro (štát)
* obec v Mexiku, pozri Querétaro (obec)
* hlavné mesto štátu Querétaro v Mexiku, pozri Santiago de Querétaro
Querétaro (štát)

**Querétaro**, oficiálne *Estado Libre y Soberano de Querétaro* (doslova *Slobodný a suverénny štát Querétaro*) je jeden z 31 štátov, ktoré spolu s jedným federálnym dištriktom tvoria federatívnu republiku Mexiko. Na severe hraničí so San Luis Potosí, na západe s Guanajuato, na východe s Hidalgo, na juhovýchode s Mexico a na juhozápade s Michoacán.

## Pôvod slova
Querétaro je slovo pôvodom z reči kmeňa Otomí (pôvodných obyvateľov Mexika).

Výraz Querétaro v preklade znamená „ostrov modrých salamandrov“. Salamandrom je myslený druh *[[Ambystoma laterale]]*.

## Referencie


## Iné projekty

## Zdroj

Kategória:Štáty v Mexiku
Quintana Roo

**Quintana Roo** je jedným z 31 mexických štátov. Rozkladá sa na východe polostrova Yucatán. Susedí so štátmi Yucatán a Campeche a stredoamerickými štátmi Belize a Guatemala. Sever štátu omývajú vody Mexického zálivu, východné pobrežie sa dotýka Karibského mora (tzv. *Mexický Karibik*). Práve pobrežie Karibiku so svojimi ostrovmi (cayos) je vyhľadávanou turistickou destináciou. Najväčším mestom v Quintana Roo je Cancún. Meno tohto štátu odkazuje na Andrésa Quintana Roo (1787 – 1851) - právnika, básnika a poslanca, ktorý s ďalšími podpísal Deklaráciu nezávislosti Mexika.

Na území štátu sa nachádza mnoho lokalít a stavieb, ktoré tu postavili Mayovia pred príchodom Európanov na americký kontinent. 

## Prírodné podmienky
Väčšina Yucatánského polostrova je tvorená veľkou vápencovou krasovou tabuľou. Vápencové pôdy sú pórovité a umožňujú zrážkovej vode filtrovať do hlbších vrstiev pôdy. Pod povrchom sa vytvárajú ohromné ​​podzemné zásobárne vody - tzv. akvifery. Vyskytujú sa tu cenotes - prírodné studne veľkých rozmerov. Pobrežie štátu lemuje druhý najväčší koralový útes na zemeguli - Mezoamerický koralový útes.

Panuje tu tropické podnebie so striedaním medzi obdobím sucha (február - máj) a obdobím dažďov (jún - október).

## Fotogaléria

Tulum - Castillo and Bay.jpg|ruiny mayského mesta Tulum
Cancun aerial photo by safa.jpg|mesto Cancún
IslaContoy-PeterMaas.JPG|ostrov Cantoy
Chacchoben 2.jpg|mayská pyramída v Chacchoben
Cenote swimming.jpg|cenote
Chetumal aerea.jpg|mesto Chetumal
Jewel In Playa.jpg|turistická loď pri pobreží Quintana Roo


## Iné projekty

## Zdroj

Kategória:Štáty v Mexiku
Nuevo León

**Nuevo León** (názov znamená *Nový León - Lev*), je jeden z 31 mexických štátov. Štát sa nachádza v severovýchodnej časti Mexika. *Nuevo León* susedí s mexickými štátmi Tamaulipas, Zacatecas a San Luis Potosí a tiež s americkým Texasom. Hlavným mestom štátu je Monterrey, tretie najväčšie mexické mesto s viac ako tromi miliónmi obyvateľov. *Nuevo León* sa môže pýšiť na mexické pomery vysokým životným štandardom tunajších obyvateľov. Životná úroveň v tomto štáte je väčšia ako v niektorých štátoch strednej a východnej Európe.

## Iné projekty

## Zdroj

Kategória:Štáty v Mexiku
San Luis Potosí (štát)

**San Luis Potosí** je jeden z 31 štátov Mexika. Zaberá plochu 62 848 km². Hraničí so štátmi Jalisco, Guanajuato, Querétaro, Hidalgo, Veracruz, Tamaulipas, Nuevo León, Coahuila a Zacatecas. Podľa sčítania ľudu v roku 2010 v štáte San Luis Potosí žilo 2 585 942 obyvateľov. Hlavné mesto nesie rovnaký názov ako štát, San Luis Potosí.

## Iné projekty

## Externé odkazy
* Vláda štátu San Luis Potosí  (španielsky)

## Zdroj

Kategória:Štáty v Mexiku
Sinaloa

**Sinaloa**, oficiálne *Estado Libre y Soberano de Sinaloa* (doslova *Slobodný a suverénny štát Sinaloa*) je jeden z 31 štátov, ktoré spolu s jedným federálnym dištriktom tvoria federatívnu republiku Mexiko. Na severe susedí so štátmi Sonora a Chihuahua, na juhu s Nayarit, na východe s Durango a na západe cez Kalifornský záliv s Baja California Sur.

## Iné projekty

## Zdroj

Kategória:Štáty v Mexiku
Sonora

**Sonora** môže byť:

* štát v Mexiku, pozri Sonora (štát)
* hlavné mesto okresu Tuolumne County, pozri Sonora (mesto)
* mexická rieka, pozri Sonora (rieka)
* rozsiahla púšť v rovnomennom mexickom štáte, pozri Púšť Sonora
* spoluhláska so špecifickými vlastnosťami, pozri Sonora (lingvistika)
Sonora (štát)

**Sonora** je jeden zo štátov Mexika. Rozkladá sa na severozápade krajiny. Na severe susedí s 2 štátmi USA (Arizona a Nové Mexiko), národné hranice má so spolkovými štátmi Chihuahua, Sinaloa a Baja California. Na západe je hranicou štátu Kalifornský záliv a rieka Colorado. Pri štátnej hranici s USA funguje mnoho výrobných podnikov, ktoré tu využívajú lacnú mexickú pracovnú silu, ale sú geograficky blízko vyspelému trhu Spojených štátov amerických. 

Sonora je druhý najväčší štát Mexika, zaujíma takmer desatinu celého mexického územia. Z pohľadu fyzickej geografie dá štát rozdeliť do štyroch odlišných oblastí:
* Sonorská púšť
* Pobrežie Kalifornského zálivu (súčasťou Sonora je aj najväčší mexický ostrov Tiburón)
* Sierra Madre Occidental
* Menšie sprievodné pohoria okolo Sierra Madre Occidental

## Iné projekty

## Zdroj

Kategória:Štáty v Mexiku
Tamaulipas

**Tamaulipas**, oficiálne *Estado Libre y Soberano de Tamaulipas* (doslova *Slobodný a suverénny štát Tamaulipas*) je jeden z 31 štátov, ktoré spolu s jedným federálnym dištriktom tvoria federatívnu republiku Mexiko. Na severe susedí s americkým štátom Texas, na východe od neho leží Mexický záliv, na juhu Veracruz, na juhozápade San Luis Potosí a na západe Nuevo León. Hlavným mestom je Ciudad Victoria, pomenované po prvom prezidentovi nezávislého Mexika Guadalupe Victoria, ale najväčším je Reynosa ležiace na hranici USA, ktorá má s aglomeráciou vyše pol milióna obyvateľov. Ďalšími významnými sídlami sú prístav Tampico na južnej hranici štátu a Nuevo Laredo v severozápadnom výbežku na brehu Rio Grande.

## Etymológia
Názov štátu pochádza z huastéckeho výrazu *Tamaholipa*, čo znamená "miesto vysokých hôr" alebo podľa iného výkladu "miesto modlitieb". 

## História
Pôvodnými obyvateľmi Tamaulipas boli Olmékovia, Čičimékovia a Huastékovia. V polovici pätnásteho storočia sa oblasť stala vazalom Aztéckej ríše. Po príchode španielskych kolonizátorov v Tamaulipas pôsobili františkánski misionári, bola vytvorená provincia Nuevo Santander. V sedemnástom a osemnástom storočí do kraja vpadol zo severu apačský kmeň Lipanovia, ktorého príslušníci postupne splynuli so starousadlíkmi. V roku 1824 sa Tamaulipas stal jedným zo zakladajúcich štátov nezávislého Mexika. V roku 1845, kedy sa od Mexika odtrhol Texas, prišiel aj Tamaulipas o časť svojho územia ležiaceho na sever od Rio Grande. V čase francúzskej intervencie tu boli zvádzané tuhé boje najmä o strategický prístav Tampico.

## Geografia
Pobrežie Mexického zálivu je rovinaté, vo vnútrozemí leží pohorie Sierra Madre Oriental dosahujúce v najvyššom bode 3280 metrov nad morom. Podnebie je subtropické a prevažne polopúšť, typickou rastlinou sú kaktusy. Žije tu rad vzácnych zvierat, ako puma americká alebo ocelot veľký. Lokalita El Cielo v južnej časti štátu je biosférickou rezerváciou UNESCO, chrániaca pôvodný hmlistý les. Územím štátu prechádza obratník Kozorožca.

## Ekonomika
Tamaulipas sa podieľa na HDP Mexika 3,3 percentami. Základom ekonomiky je pestovanie kukurice, paradajok a citrusových plodov, rozšírené je aj pastierstvo dobytka a rybolov. Pobrežie na juhu okolo miest Tampico a Altamira je mexickým strediskom ťažby a spracovania ropy. Rozvíja sa aj turistika, vyhľadávané sú najmä pláže okolo mesta La Pesca. Vzhľadom k blízkosti americkej hranice je v Tamaulipas mnoho montovní vlastnených zahraničným kapitálom, zvaných maquiladoras. V hlavnom meste sídli vysoká škola Universidad Autónoma de Tamaulipas.    

## Iné projekty

## Externé odkazy
* Http://mexiko.svetadily.cz/Tamaulipas/lokality
* Http://www.history.com/topics/mexico/tamaulipas

## Zdroj

Kategória:Štáty v Mexiku
Veracruz (štát)

**Veracruz**, formálne **Veracruz de Ignacio de la Llave**, oficiálne *Estado Libre y Soberano de Veracruz de Ignacio de la Llave* (doslova *Slobodný a suverénny štát Veracruz de Ignacio de la Llave*) je jedným z 31 štátov, ktoré spolu s jedným federálnym dištriktom tvoria federatívnu republiku Mexiko.

Na severe od neho leží Tamaulipas, na východe Mexický záliv, na juhovýchode susedí s Tabascom, na juhu s Oaxaca a Chiapas a na západe s Puebla, Hidalgo a San Luis Potosí.

## Iné projekty

## Zdroj

Kategória:Štáty v Mexiku
Zacatecas

**Zacatecas** môže byť:

* jeden z 31 štátov Mexika, pozri Zacatecas (štát)
* hlavné mesto rovnomenného mexického štátu, pozri Zacatecas (mesto)
Yucatán (štát)

**Yucatán** je mexický spolkový štát, ktorý zaberá severozápadnú časť rovnomenného polostrova. Na západe a juhozápade hraničí s Campeche, na severe s Mexickým zálivom a na juhu a východe s Quintana Roo. Jeho rozloha je 39 524 km², má približne 2 milióny obyvateľov a je rozdelený na 106 častí. Hlavným mestom je Mérida.

V tomto štáte sa nachádzajú niektoré z predchádzajúcich významných mayských miest ako sú napríklad Chichen Itzá alebo Uxmal. Z týchto miest však už ostali len ruiny.

## Najväčšie mestá

## Iné projekty

## Externé odkazy
* 

## Zdroj

Kategória:Štáty v Mexiku
Zacatecas (štát)

**Zacatecas** [zakatekas] je jeden z 31 štátov Mexika. Zaberá plochu 75 284 km². Hraničí so štátmi Durango a Coahuila na severe, San Luis Potosí na východe, Aguascalientes a Jalisco na juhu a Jalisco a Durango na západe. Podľa sčítania ľudu v roku 2012 v štáte Zacatecas žilo 1 514 618 obyvateľov. Hlavné mesto nesie rovnaký názov ako štát, Zacatecas.

## Iné projekty

## Externé odkazy
*  

## Zdroj

Kategória:Štáty v Mexiku
Obdobie dažďov

[thumb|Búrka v období dažďov v [Darwin|Darwine, Austrália]]

**Obdobie dažďov** je ročné obdobie v tropickom podnebnom pásme, kde je neustávajúce leto, rozdelené na obdobie dažďov a obdobie sucha. Obdobie dažďov trvá približne 3 až 7 mesiacov a oproti období sucha v ňom veľa prší a veľmi často sa vyskytujú búrky.

## Zdroj

Kategória:Ročné obdobia
Veno

**Veno** (lat. *dos*) je majetok, ktorý prináša nevesta do manželstva. Uzavretím manželstva sa veno stane súčasťou osobného majetku manžela, ten však na druhú stranu nemá na zriadenie vena žiadny nárok. Predmetom vena môže byť všetko, čo má nejakú majetkovú hodnotu, teda peniaze, hnuteľné i nehnuteľné veci, pohľadávky a pod.

Veno predtým patrilo k tzv. *Svadobným zmluvám*, jeho účelom bolo prispieť na náklady, ktoré manželstvo prináša. Nevesta, ktorá nemala vlastný majetok, mala právny nárok na zriadenie vena voči svojim rodičom, prípadne prarodičom, nemanželská dcéra ale len voči svojej matke. Rodičia sa tejto povinnosti mohli zbaviť len vtedy, ak sa dcéra vydala proti ich vôli a pokiaľ ich odmietnutie veno poskytnúť schválil súd. Dcéra tiež mala nárok na svoje veno iba raz, v prípade ďalšieho manželstva ho už žiadať nemohla.

## Referencie


## Zdroj

Kategória:Manželstvo
Kategória:Rodinné právo
Of Mice & Men

náhľad|Of Mice & Men 2011

**Of Mice & Men** (často skracované ako OM&M) je americká skupina, hrajúca metalcore a pochádzajúca z Orange County (Kalifornia). Skupinu založili Austin Carlile a Jaxin Hall v roku 2009. Názov skupiny je odvodený od knihy O myšiach a ľuďoch (v ang. Of Mice and Men), ktorú napísal John Steinbeck.

## Členovia skupiny
* Valentino Arteaga - bicie
* Austin Carlile - spev
* Phil Manansala - sólová gitara
* Alan Ashby - rytmická gitara
* Aaron Pauley - spev, basová gitara

## Diskografia
### Štúdiové albumy
* Of Mice & Men (2010)
* The Flood (2011)
* Restoring Force (2014)
* Cold World (2016)

Kategória:Hudobné skupiny z 2009
Kategória:Metalcorové hudobné skupiny USA
Kategória:Pätice v hudbe
Kategória:Držitelia ceny Kerrang! Award
Obdobie sucha

[thumb|Rieka [Finnis (Austrália) v období dažďov a období sucha]]

**Obdobie sucha** je obdobie v roku, ktoré sa vyskytuje v tropickom podnebnom pásme, jeho opakom je obdobie dažďov. Vyznačuje sa malým množstvom zrážok a nízkou vlhkosťou, čo spôsobuje vysychanie riek a jazier. Veľa zvierat tak z nedostatku vody a potravy migruje na iné miesta, napr. zebry, slony alebo pakone. Časté sú tiež aj požiare, vďaka malému obsahu vody v rastlinách. 

## Zdroj

Kategória:Ročné obdobia
Franjo Kuharić

**Franjo Kuharić** (* 15. apríl 1919, Pribić, Kráľovstvo Srbov, Chorvátov a Slovincov – † 11. marec 2002, Záhreb, Chorvátsko) bol chorvátsky rímskokatolícky duchovný, biskup, arcibiskup-metropolita záhrebský (19701997) a kardinál; čestný člen Chorvátskej akadémie vied a umení.

## Biografia
Narodil sa ako najmladšie, trináste dieťa v chudobnej rodine v časti Gornji Pribić obce Krašić.

### Raná kariéra
Študoval teológiu v Záhrebe. Za kňaza bol vysvätený 15. júla 1945. Pri jeho vysvätení povedal v záhrebskej katedrále arcibiskup Alojzije Stepinac mladým novokňazom slávnu vetu: „Posielam vás do krvavej kúpele.“

Krátko slúžil ako kaplán vo farnosti Radoboj a ako správca farnosti Rakov Potok a Sv. Martin pod Okićem. Dvakrát sa naňho pokúsili spáchať atentát (v roku 1947 v Rakov Potoku a v roku 1948 v Jakovlje), ale prežil. Vtedajší záhrebský arcibiskup-koadjútor Franjo Šeper ho na jeseň 1957 menoval za správcu farnosti v Samobore.

### Biskup
15. februára 1964 bol pápežom Pavlom VI. menovaný za pomocného biskupa záhrebského. Biskupské svätenie prijal 3. mája 1964 v záhrebskej katedrále. Keď bol v auguste 1969 Franjo Šeper menovaný za prefekta Kongregácie pre náuku viery, Kuharić bol menovaný apoštolským administrátorom v Záhrebe, 16. júna 1970 záhrebským arcibiskupom a v septembri toho istého roku bol zvolený za predsedu Biskupskej konferencie Juhoslávie. V roku 1970 obdržal čestný doktorát na univerzite v Záhrebe.

### Kardinál
Pápež Ján Pavol II. ho 2. februára 1983 na verejnom konzistóriu menoval za kardinála. Bol morálnou autoritou ako počas totalitného režimu, tak aj po osamostatnení Chorvátska. Podporoval obranu Chorvátska, no vyzýval na dodržiavanie morálnych princípov.

Sprevádzal pápeža Jána Pavla II. počas jeho návštevy v Chorvátsku v roku 1994. Do dôchodku odišiel 5. júla 1997 z dôvodu dovŕšenia kánonického veku. Jeho nástupcom sa stal Josip Bozanić.

### Smrť
Zomrel 11. marca 2002 v Záhrebe a bol pochovaný v krypte záhrebskej katedrály.

### Proces blahorečenia
11. marca 2012 Záhrebská arcidiecéza oznámila, že začala proces blahorečenia Franja Kuharića.

## Dielo
* Pisma i razmatranja o katoličkom svećeništvu, 1974
* Korizmene poslanice i poruke, 1985
* Poruke sa Stepinčeva groba, 1990

## Referencie

## Externé odkazy
* Zagrebačka nadbiskupija: Franjo Kuharić, kardinal (1970 – 1997)
* Večernji.hr – Biografia: Franjo Kuharić 
* Franjo Kuharić In: Catholic-hierarchy.org
* Franjo Kuharić In: Newsaints.faithweb.com

## Zdroj

Kategória:Chorvátski kardináli
Kategória:Arcibiskupi Záhrebskej arcidiecézy
Kategória:Služobníci Boží
Kategória:Osobnosti Druhého vatikánskeho koncilu
Kategória:Pochovaní v Záhrebskej katedrále
Slovenské národné hokejové mužstvo na MS 2015

thumb|right|Dresy slovenského národného hokejového mužstva na Majstrovstvách sveta v ľadovom hokeji 2015

Toto je zostava **[[Slovenské národné hokejové mužstvo|slovenského národného hokejového mužstva]]**, ktoré sa umiestnilo na 9. mieste na **[[Majstrovstvá sveta v ľadovom hokeji 2015|Majstrovstvách sveta v ľadovom hokeji 2015]]**. Trénermi boli Vladimír Vůjtek, Peter Oremus a Vladimír Országh.

## Základná časť
### Tabuľka

|}

### Výsledky

## Zostava

## Externé odkazy
* Súpiska tímu 
* Zápasy

Kategória:Slovenské národné hokejové mužstvo
Trijódmetán

200 px|náhľad|Model molekuly

**Trijódmetán** alebo **jodoform** (CHI3) je žltý až žltozelený prášok alebo kryštalická pevná látka, s prenikavou až nepríjemnou vôňou, ktorá sa hojne používa v lekárstve. Vzniká napríklad reakciou etanolu s jódom v prítomnosti zásady. Má antiseptické (dezinfekčné) vlastnosti.

## Syntéza a reakcie
Syntéza trijódmetánu bola prvýkrát popísaná v roku 1822 Georgesom Serrulasom, ako reakcia par jódu s vodnou parou cez rozžeravené uhlie, a tiež reakciu etoxidu draselného s jódom za prítomnosti vody. Súčasne a nezávisle od neho tím Johna Thomasa Coopera syntetizoval trijódmetán haloformovou reakciou jódu a hydroxidu sodného s jednou z týchto štyroch druhov organických zlúčenín: metylketónu (CH3COR), acetaldehydu (CH3CHO), etanolu (CH3CH2OH), a určitých sekundárnych alkoholov (CH3CHROH, kde R je alkylová alebo arylová skupina).

450 px

Reakcia jódu zo základnými metylketónmi je spoľahlivý test trijódmetánu (objaví sa žltá zrazenina) na prítomnosť metylketónu v zlúčenine. Trijódmetán sa používa aj na testovanie prítomnosti sekundárnych alkoholov ako sú metylalkoholy.

Niektoré reagencie (napr. jodovodík) dokážu previesť trijódmetán, na dijódmetán. Konverziou s oxidom uhličitým, je umožnené trijódmetánu reagovať s vodným roztokom dusičnanu strieborného za vzniku oxidu uhoľnatého. Ak sa nechá reagovať práškové elementárne striebro s trijódmetánom, je znížená produkcia acetylénu. Pri zahrievaní sa trijódmetán rozkladá za vzniku molekúl jódu, uhlíka a plynného jodovodíka.

## Pozri aj
* Tribrómmetán
* Trifluórmetán
* Trichlórmetán

## Zdroj

Kategória:Organojodidy
Kategória:Alifatické halogény
Kategória:Antiseptiká
Kategória:ATC D09AA
Lionel Richie

**Lionel Brockman Richie, Jr.** (* 20. jún 1949, Tuskegee, Alabama, USA) je americký spevák, skladateľ, herec a hudobný producent. Od roku 1968 bol členom funkovej a soulovej skupiny Commodores a v roku 1982 naštartoval svoju veľmi úspešnú sólovú kariéru. Spoločne s Michaelom Jacksonom skomponoval pieseň „We Are the World“, ktorú nahrala superskupina USA for Africa, v rámci pomoci hladujúcim v Afrike. Richie predal cez 100 miliónov nahrávok, čím sa stal jedným z najpredávanejších hudobných umelcov všetkých čias. Je päťnásobným víťazom Ceny Grammy. V roku 2016 obdržal od Songwriters Hall of Fame najvyššiu poctu, cenu Johnnyho Mercera. 

## Diskografia
### Štúdiové albumy
* *Lionel Richie* (1982)
* *Can not Slow Down* (1983)
* *Dancing on the Ceiling* (1986)
* *Louder Than Words* (1996)
* *Time* (1998)
* *Renaissance* (2000)
* *Just for You* (2004)
* *Coming Home* (2006)
* *Just Go* (2009)
* *Tuskegee* (2012)
 
### Kompilácie
* *Back to Front* (1992)
* *Truly - The Love Songs* (1997)
* *Encore* (2002)

### Single
* *Hello* (1984)
* *Time* (1998)

## Filmografia
* *Scott Joplin* (1977) (Commodores)
* *Thank God It 'Friday* (1978) (Commodores)
* *Madonna: Truth or Dare* (1991) (dokument)
* *The Preacher's Wife* (1996)
* *Pariah* (1998)

## Iné projekty

## Referencie

## Externé odkazy
* 
* Oficiálna stránka 

## Zdroj

Kategória:Filmoví herci USA
Kategória:Country speváci USA
Kategória:Gospeloví speváci USA
Kategória:Popoví speváci USA
Kategória:R&B speváci USA
Kategória:Souloví speváci USA
Kategória:Country klaviristi USA
Kategória:Gospeloví klaviristi USA
Kategória:Popoví klaviristi USA
Kategória:R&B klaviristi USA
Kategória:Souloví klaviristi USA
Kategória:Saxofonisti USA
Kategória:Speváci-skladatelia USA
Kategória:Skladatelia modernej hudby USA
Kategória:Držitelia ceny Grammy
Kategória:Interpreti Mercury Records 
Kategória:Filmoví herci afroamerického pôvodu
Kategória:Klaviristi afroamerického pôvodu
Kategória:Skladatelia modernej hudby afroamerického pôvodu
Kategória:Speváci afroamerického pôvodu
Kategória:Osobnosti USA afroamerického pôvodu
Kategória:Osobnosti z Alabamy
Lávka

[thumb|Lávka [BP Pedestrian Bridge cez cestu v Millennium Parku v Chicagu]]
[thumb|Lávka v [Jemene v oblasti Shaharah v provincii 'Amran]]
**Lávka** je ľahký most či mostík. Zvyčajne sa tak označujú krátke aj dlhé mosty určené len pre peších alebo cyklistov, prípadne len pre prevedenie inžinierskych sietí (napríklad potrubia).

Lávky môžu prekonávať vodný tok, priekopu, roklinu, železnicu alebo cestu, ale tiež môžu viesť po strane skalnej steny alebo stavby a umožňovať tak priechod alebo prístup.

## Pozri aj
* Most
* Skyway

## Iné projekty

## Zdroj


Kategória:Dopravné stavby
Alojzije Stepinac

Blahoslavený **Alojzije Viktor Stepinac** alebo **Aloysius Viktor Stepinac** (* 8. máj 1898, Brezarić pri obci Krašić, Chorvátsko-slavónske kráľovstvo, Rakúsko-Uhorsko – † 10. február 1960, SFRJ) bol chorvátsky kardinál a v rokoch 1937 až 1960 arcibiskup Záhrebu. V roku 1998 bol vyhlásený za mučeníka a pápežom Jánom Pavlom II. bol blahorečený.

Jeho prípad je však trochu kontroverzný, pretože bol tiež kritizovaný za údajnú kolaboráciu s fašistami počas druhej svetovej vojny.

## Biografia
### Detstvo a raná kariéra
Narodil sa ako piate z ôsmich detí v rodine roľníka. Počas 1. svetovej vojny slúžil na talianskom fronte. V júli 1918 bol Talianmi zajatý a päť mesiacov zadržiavaný ako vojnový zajatec. Po vojne sa zapísal na fakultu agronómie na univerzite v Záhrebe, ale po jednom semestri ju opustil a vrátil sa naspäť domov pomáhať otcovi. Patril k chorvátskym sokolom, v roku 1922 s touto organizáciou cestoval na katolícky Sokolský zraz do Brna.

V roku 1924 odišiel do Ríma študovať teológiu na kolégiu Germanicum. Za kňaza bol vysvätený 26. októbra 1930.

### Biskup a kardinál
28. mája 1934 bol menovaný arcibiskupom koadjútorom záhrebskej diecézy. Biskupskú vysviacku prijal 24. júna 1934 z rúk Antonia Bauera. Za ďalšie tri roky (v roku 1937) sa tak stal arcibiskupom, hoci ešte nemal ani 40 rokov.

Za druhej svetovej vojny, v roku 1941, Stepinac najskôr vítal ustašovských vodcov a nezávislé Chorvátsko. Už rok nato ale fašistické prenasledovanie Židov a Srbov odsudzoval a napomáhal im k úteku. Po skončení vojny bol obvinený z vojnových zločinov a kolaborácie. Hoci bol odsúdený, v dôsledku zahraničného i domáceho nátlaku bol prepustený do domáceho väzenia.

12. januára 1953 ho pápež Pius XII. na verejnom konzistóriu menoval kardinálom.

### Smrť a beatifikačný proces
Zomrel v roku 1960. Pri ohliadke jeho pozostatkov v roku 1993 odborníci zistili, že príčinou smrti mohla byť trombóza, ale v kostiach sa našli stopy kadmia, chrómu, olova a arzénu.

9. októbra 1981 sa začal jeho beatifikačný proces. 11. novembra 1997 bol katolíckou cirkvou uznaný za mučeníka a 3. októbra 1998 ho v Marija Bistrica v Chorvátsku pápež Ján Pavol II. vyhlásil za blahoslaveného.

## Referencie

## Externé odkazy
* Alojzije Stepinac In: catholic-hierarchy.org

## Zdroj

Kategória:Chorvátski kardináli
Kategória:Chorvátski katolícki blahoslavení
Kategória:Arcibiskupi Záhrebskej arcidiecézy
Kategória:Blahorečení Jánom Pavlom II.
Kategória:Pochovaní v Záhrebskej katedrále
Tweed

**Tweed** (, škótskou gaelčinou *Uisge Thuaidh*) je rieka v Anglicku a v Škótsku (Spojené kráľovstvo). Je  dlhá. Povodie má rozlohu .

## Priebeh toku
Pramení na Juhoškótskej vysočine. Tečie prevažne na východ horskou a kopcovitou krajinou a na dolnom toku po rovine. Ústi do Severného mora neďaleko mesta Berwick-upon-Tweed.

Na rieke sa nachádzajú dva významné mosty zo začiatku 19. storočia – Union Bridge a Dryburgh Suspension Bridge.

## Vodný režim
Priemerný ročný prietok vody na dolnom toku pri meste Norham je 83 m³/s.

## Využitie
Lodná doprava je možná blízko ústia v dobe prílivu.

## Iné projekty

## Zdroj

Kategória:Rieky v Anglicku
Kategória:Rieky v Škótsku
Kategória:Úmorie Severného mora
Kategória:Geografia Scottish Borders
Kategória:Geografia Northumberlandu
Borș

**Borș** je obec v Bihárskej župe v Rumunsku. Nachádza sa na západe župy, na hraniciach s Maďarskom, čo vidno aj na etnickej skladbe obyvateľstva. Skladá sa zo štyroch dedín: Borș (sídlo obce), Sântion, Santăul Mic a Santăul Mare.

## Demografia

## Významné udalosti
* 10. - 11. septembra 1940 zastrelili maďarskí vojaci v dedine Sântion Gheorghea Tiponuța, sedliaka a jeho syna.

## Turisticky atraktívne lokality
* Mohyla „Movila Mănăstirii“, archeologické nálezisko z 9. - 12. storočia.

## Zdroj

Kategória:Obce v Bihárskej župe v Rumunsku
Jódmetán

200 px|náhľad|Model molekuly

**Jódmetán** (CH3I), tiež **metyljodid** alebo **monojódmetán**, skratka **MeI**, je organická zlúčenina patriaca medzi halogénderiváty uhľovodíkov, jeho molekula vychádza z molekuly metánu, kde je jeden atóm vodíka nahradený atómom jódu. Za bežných podmienok má jódmetán podobu hustej bezfarebnej prchavej kvapaliny miešateľnej s organickými rozpúšťadlami. V malom množstve vzniká prirodzene v rastlinách ryže. Využíva sa v organickej syntéze k metylácii. Kontroverzným rozhodnutím EPA v roku 2007 bol tiež schválený ako pesticíd.

## Vlastnosti
Jódmetán je bezfarebná kvapalina, relatívne prchavá (teplota varu 41-43 °C). Rozpúšťa sa v mnohých organických rozpúšťadlách. Podobne ako mnoho iných organojodidových zlúčenín je potrebné ho uchovávať v tmavých fľašiach, pretože sa na svetle rozkladá; uvoľňovaný jód farbí kvapalinu do hneda. Komerčné produkty môžu byť stabilizované medeným alebo strieborným drôtom.

## Referencie

## Literatúra
* Sulikowski, G. A .; Sulikowski, M. M. (1999). in Coates, R.M .; Denmark, SE (Eds.) *Handbook of Reagents for Organic Synthesis, Volume 1: Reagents, Auxiliaries and Catalysts for CC Bond Formation* New York: Wiley, pp.423-26.
* 

## Externé odkazy

* IARC Summaries & amp; Evaluations: Vol. 15 (1977), Vol. 41 (1986), Vol. 71 (1999)
* Metabolism of iodomethane in the rat
* Iodomethane NMR spectra 
* 

## Zdroj

Kategória:Organojodidy
Kategória:Alifatické halogény
Kategória:Pesticídy
Kategória:Karcinogény IARC skupiny 3
Dryburgh Suspension Bridge

**Dryburgh Suspension Bridge** (mosty z r. 1817 a 1818 sa nazývali ***Dryburgh Abbey Bridge***) je visutý most pri kláštore pri škótskom meste Dryburgh.

Prvý most, ktorý stál pri Dryburgh Abbey bol postavený v roku 1817. Táto železná lávka bola druhým skonštruovaným zaveseným mostom v dejinách (prvý bol King's Meadows Bridge). Výstavba mosta bola započatá 13. apríla 1817 a ukončená 1. augusta toho roku. Počas existencie lávky bolo hlavné  dlhé rozpätie najdlhším mostným rozpätím v Európe. Lávka bola počas prudkých vetrov 15. januára 1818 zničená.

Ešte toho roku bola na jeho mieste postavená nová rovnako dlhá visutá reťazová lávka. Lávka bola  široká. Druhá lávka bola zničená v roku 1838. Na jej mieste bola v roku 1872 postavená dnešná lávka.

## Referencie

## Iné projekty

 

Kategória:Architektúra z 1872
Kategória:Visuté mosty
Kategória:Lávky
Kategória:Cestné mosty v Škótsku
Kategória:Stavby v Scottish Borders
Kategória:Doprava v Scottish Borders
Paianios z Élidy

**Paianios** (*Paianios*) bol v roku 216 pred Kr. víťaz olympijských hier v zápasení.

Paianios, syn *Damatria* z Élidy, zvíťazil na 141. olympijských hrách v roku 216 pred Kr. v zápasení. Na nasledujúcich olympijských hrách sa tiež prebojoval do finále, kde prehral so svojim rodákom Kaprom. V tejto disciplíne sa presadil i na pýtijských hrách, z ktorých si odniesol dva víťazné vence. Zápasenie (*palé*) sa podobalo nášmu „*grécko-rímskemu"*; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   
 
Staroveký grécky cestovateľ a spisovateľ Pausanias uvádza, že počas prehliadky posvätného okrsku olympijskej *Altidy* videl i sochu Paiania. Podstavec Paianiovej sochy s jeho menom objavili v múre apsidy byzantského chrámu.
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Starovekí športovci z Élidy
Kategória:Víťazi starovekých olympijských hier v zápasení
Bartolomeo Cristofori

**Bartolomeo Cristofori di Francesco** (* 4. máj 1655, Padova† 27. január 1731, Florencia) bol taliansky výrobca hudobných nástrojov, zvyčajne považovaný za vynálezcu klavíra.

O jeho mladosti nie je veľa známe. V roku 1688 vstúpil do služieb Ferdinanda de’ Medici, dediča toskánskeho trónu a známeho mecenáša umenia. Tam zrejme začal vyvíjať klávesovú mechaniku, ktorá by umožnila dynamické odstupňovanie sily tónu. Doterajšie klávesové nástroje totiž neumožňovali ovládať hlasitosť silou úderu. K roku 1700 sa tak na zozname hudobných nástrojov kniežaťa objavuje *arpicembalo che fà il piano e il forte* (čembalo, ktoré môže hrať ticho i hlasno); nástroj býva zvyčajne datovaný rokom 1698 a mal rozsah 4 oktávy. Cristofori zostal v službách medicijského dvora vo Florencii až do smrti a svoj vynález ďalej zdokonaľoval.

## Literatúra
* Conny Restle: *Bartolomeo Cristofori und die Anfänge des Hammerclaviers*, Editio Maris, München 1991, ISBN 3-925801-07-3.
* David Crombie: *Piano. Evolution, Design and Performance.* London 1995, ISBN 1-871547-99-7.
* Eszter Fontana, Kerstin Schwarz, Stewart Pollens, Gabriele Rossi-Rognoni: *Bartolomeo Cristofori – Hofinstrumentenbauer der Medici / Strumentaio alla corte medicea / Court Instrument Maker of the Medici.*  Janos Stekovics, Halle/Saale 2001, ISBN 3-932863-93-3.
* Kerstin Schwarz (Hrsg.): *Bartolomeo Cristofori – Hammerflügel und Cembali im Vergleich.* Mit Beiträgen von Rainer Behrends, Irmela Breidenstein und Klaus Gernhardt. Halle 2002, ISBN 3-932863-97-6. (= Scripta Artium, Bd. 2, Schriftenreihe der Kunstsammlungen der Universität Leipzig)

## Referencie


## Zdroj

Kategória:Výrobcovia hudobných nástrojov
Kategória:Talianski vynálezcovia
Kategória:Osobnosti z Padovy
Brig o' Doon

**Brig o' Doon** (známy aj ako *Auld Brig* alebo *Old Bridge of Doon*) je stredoveký oblúkový most pri škótskom meste Ayr.

Most bol postavený v 15. storočí, pravdepodobne okolo roku 1460. Podľa historika John R. Humea ho dal postaviť biskup James Kennedy, ktorý zomrel v roku 1466, ale prvá písomná zmienka o moste pochádza z roku 1512. Most premosťuje rieku Doon pri Alloway, predmestí mesta Ayr. Hlavné rozpätie mosta má dĺžku  a vrchol oblúka sa nachádza  nad riekou. 

V roku 1816 bol neďaleko od mosta Brig o' Doon postavený nový most **New Bridge of Doon**, ktorý slúži pre cestnú dopravu. Starý most dnes slúži len pre chodcov.

Most je známy aj vďaka básni Roberta Burnsa *[[Tam o' Shanter]]* z roku 1791. V blízkosti sa nachádza aj Burnsov pamätník s pamätnou záhradou zo začiatku 19. storočia.

Starý most je vyobrazený na škótskej päťlibrovej bankovke z roku 2007.

## Referencie

## Iné projekty

Kategória:Oblúkové mosty
Kategória:Cestné mosty v Škótsku
Kategória:Stavby v South Ayrshire
Kategória:Doprava v South Ayrshire
Ayr

**Ayr** (v škótskej gaelčine *Inbhir Àir*) je prístavné mesto ležiace v juhozápadnom Škótsku. Ayr bol kráľovské mesto od roku 1205 do 1975, neskôr centrom bývalého grófstva Ayrshire a teraz Južného Ayrshire. V meste žije podľa sčítania ľudu v roku 2001 46 431 obyvateľov. Mesto je známe vďaka Robertovi Burnsovi, škótskemu spisovateľovi a básnikovi.

## Externé odkazy

## Zdroj

Kategória:Mestá v Škótsku
Kategória:Prístavné mestá Írskeho mora
Bohinjsko jezero

náhľad|Bohinjsko jezero
náhľad|Bohinjsko jezero
**Bohinjsko jezero** (doslova *Bohinjské jazero*, ) je najväčšie jazero v Slovinsku, keď nepočítame nestále Cerkniško jezero. Leží v nadmorskej výške 525 m. Má rozlohu 3,18 km², je 4,35 km dlhé a 1,25 km široké. Pobrežia má dĺžku 10,9 km a dosahuje maximálnu hĺbku 45 m.

Jazero je ľadovcovo-tektonického pôvodu: priehlbina vznikla intenzívnym eróznym pôsobením ľadovca. Vo východnej časti jazera sa nachádzajú početné morény. Hlavným prítokom jazera je rieka Savica napájaná z Čierneho jazera, ktorá sa v západnej časti prebíja balvanovými morénami a pri osade Ukanc vteká do Bohinjského jezera. Ide o prietokové jazero, vyteká z neho druhá najkratšia rieka v Slovinsku, rieka Jezernica. Tá sa po menej ako sto metroch zlieva s Mostnicou, čím vzniká Sava Bohinjka. Na severnom okraji jazera sa nachádza väčšie množstvo krasových prameňov, najznámejší z nich je Govic.

Na konci poslednej ľadovej doby bola hladina jazera o 16 metrov vyššie ako dnes a jazero siahalo až do dnešnej Starej Fužiny. Bohinjsko jezero leží v povodí riečky Sava Bohinjka, ktorá je zdrojnicou rieky Sáva.

Nachádza sa na území Triglavského národného parku, ktorého súčasťou sa stalo roku 1981. Za jasného počasia je možné z neho vidieť aj vrchol najvyššej hory Slovinska, Triglavu ().

## Iné projekty

## Zdroj

Kategória:Jazerá v Slovinsku
Kategória:Jazerá v Alpách
Kategória:Povodie Sávy
Kategória:Triglavský národný park
Mars 5

**Mars 5** bola sovietska kozmická sonda, ktorej cieľom bolo skúmať Mars z jeho obežnej dráhy. Táto sonda štartujúca len pár dní po svojej nie príliš úspešnej dvojičke Mars 4 si počínala o čosi lepšie, ale ani ona nebola celkom úspešná. Štart, navedenie na parkovaciu dráhu okolo Zeme, jej opustenie aj prelet medziplanetárnym priestorom prebehli bez problémov. Keď však sonda ukončila motorický manéver, ktorý ju naviedol na obežnú dráhu okolo Marsu, technici zistili, že poklesol tlaku dusíku v hermetizovanej časti sondy. Stalo sa tak pravdepodobne kvôli poškodeniu sondy kozmickým prachom. Výpočet ukázal, že sonda bude schopná fungovať nanajvýš najbližšie tri týždne. Preto sa vypracoval plán urýchleného prieskumu Marsu. Sonda snímkovala Mars a odoslala na Zem 108 záberov z jeho orbity, kým sa 28. februára 1974 definitívne neodmlčala. Posledné namerané údaje odvysielať nestihla. 

## Pozri aj
* Prieskum Marsu kozmickými sondami
* Program Mars

Kategória:Program Mars
Kategória:Ruské kozmické sondy
Kategória:Neaktívne sondy
Kategória:Kozmonautika v 1973
Kategória:Úspešné sondy
Triglavský národný park

**Triglavský národný park** (; skratka **TNP**) je jediný národný park v Slovinsku. Nachádza sa na severozápade republiky v Gorickom a Hornokraňskom regióne, v obvode ôsmich obcí. Jeho počiatky siahajú do roku 1924, ako taký bol ustanovený v lete 1961.

## História a súčasnosť
Už z obdobia rokov 1906 až 1908 pochádza prvý návrh prof. Albina Belara na park, avšak tento nebol realizovaný. V roku 1924 vznikol v údolí Triglavských jazier Alpsky ochranný park (). Dňa 26. júna 1961 prijala Ľudová skupščina Ľudovej republiky Slovinsko (LS LRS) uznesenie o vyhlásení Doliny siedmich jazier za národný park, a to pod názvom Triglavský národný park. Uznesenie bolo publikované v slovinskom promulgačnom liste 29. júna 1961 a účinnosti nadobudlo ôsmeho dňa od vyhlásenia, tj. 7. júla 1961. Súčasťou uznesenia LS LRS bolo aj vymedzenie národného parku. Súčasnú podobu parku zahŕňajúcu väčšinu východných Julských Álp vymedzil zákon z roku 1981, všetky čiastkové predpisy týkajúce sa TNP boli v roku 2010 zrušené prijatím nového zákona o Triglavskom národnom parku.

Od roku 2003 sú Júlske Alpy a TNP súčasťou svetovej siete biosférických rezervácií.

## Príroda
Na území TNP prevláda vysokohorský kras, flóra je alpská, avšak je v juhozápadnej časti parku zjavný aj vplyv jadranského a stredomorského ovzdušia. Najvyšším bodom parku je vrchol Triglav (), ktorý dal parku meno a nachádza sa v jeho pomyselnom strede, najnižším miestom je potom Tolminka (). V parku sa najčastejšie vyskytujú jelene, srnce, kamzíky, kozorožce, medvede a vlci.

## Správa parku
TNP spadá pod slovinské ministerstvo poľnohospodárstva a životného prostredia. Sídlo správy parku je v Blede. Celkový počet zamestnancov TNP je 64, z čoho sa o dohľad nad územím stará dvadsať strážcov a na zver a reguláciu lovu dohliada štrnásť zamestnancov. TNP je rozdelený do troch oblastí (I. ochranná oblasť: 314,87 km²; II. ochranná oblasť: 324,12 km²; III. ochranná oblasť: 200,82 km²). Len v druhej a tretej ochrannej oblasti je povolená ťažba dreva a lov zveri; v prvej ochrannej oblasti je lov možný len v osobitných prípadoch.

## Referencie

* 

## Iné projekty

 
## Pozri aj
* Triglav
* Bohinjsko jezero

## Externé odkazy
* Triglavski narodni park
Majstrovstvá sveta v touch rugby 2007

**Majstrovstvá sveta v touch rugby 2007** boli v poradí 6. Majstrovstvá sveta v touch rugby, ktoré organizuje Medzinárodná federácia touch rugby (FIT). Konali sa v meste Stellenbosch, v provincii Západné Kapsko, v Južnej Afrike od 17.21. januára 2007, za účasti 8 mužských, 8 ženských a 6 zmiešaných tímov. Nováčikmi turnaja boli ženské družstvá Anglicka a Singapuru a zmiešané družstvá Jersey a Švajčiarska. Zápasy sa hrali v športovom komplexe Danie Craven Stadium, ktorého hlavný štadión pojme 5 000 divákov. Titul v mužskej i ženskej kategórii obhájila Austrália, v mixe zvíťazil druhýkrát v histórii Nový Zéland.

Južná Afrika získala právo organizovať 6. majstrovstvá sveta v máji 2003, keď jej kandidatúra zvíťazila pred ďalšími dvoma kandidátúrami z Nového Zélandu a Samoy. Okrem mužov, žien a mixu sa tradične uskutočnili aj turnaje veteránov: mužov nad 30, 35 a 40 rokov a v mixe veteránov. Celkovo sa podujatia zúčastnilo 41 tímov z 15 krajín a 896 športovcov.

## Výsledky
### Muži
#### Základná skupina

#### Play off
##### Štvrťfinále

##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play off
##### Štvrťfinále

##### Semifinále

##### Stretnutie o 3. miesto

##### Finále

----

### Mix
#### Základná skupina

#### Play off
##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

;Mix

## Referencie

## Externé odkazy
* MS 2007 na stránke Juhoafrickej asociácie touch rugby (archive.org) 
* Oficiálna stránka Medzinárodnej federácie touch rugby 
* Oficiálna stránka Juhoafrickej asociácie touch rugby  

## Zdroje
* MS 2007 na oficiálnej stránke Medzinárodnej federácie touch rugby 
* MS 2007 na stránke Medzinárodnej federácie touch rugby (archive.org) 

Kategória:Šport v 2007
Kategória:Majstrovstvá sveta v touch rugby
Touch
Korčuľovanie

[thumb|Dobová fotografia korčuliara [Jaap Eden|Jaapa Edena]]

**Korčuľovanie** je činnosť, počas ktorej dochádza k pohybu po hladkom povrchu pomocou špeciálnych pomôcok zvaných korčule. Medzi najznámejšie spôsoby korčuľovania patrí korčuľovanie na ľade a inline korčuľovanie na špeciálnom pevnom povrchu ako je asfalt alebo umelý povrch.

Základným princípom korčuľovania je prenášanie váhy tela z jednej nohy na druhú, čím sa uvádza telo do pohybu.

## Korčuľovanie na ľade
Korčuľovanie na ľade sa vykonáva pomocou korčúľ, ktoré sú v spodnej časti vybavené špeciálnou úzkou čepeľou. Korčuľovanie je súčasťou rekreačných športov, ale aj profesionálnych ako je ľadový hokej, krasokorčuľovanie alebo rýchlokorčuľovanie.

## Korčuľovanie na kolieskových korčuliach
Prvé modely kolieskových korčúľ mali štyri kolieska umiestnené v rohoch podobne ako napr. kolesá v automobile. Neskôr sa vyvinuli korčule na tzv. *Inline korčuľovanie* (z anglického in line - v rade) s radom štyroch až siedmich koliesok umiestnených za sebou, ktoré svojou popularitou postupne pôvodné stabilné korčule takmer vytlačili.

## Korčuľovanie na lyžiach
Bežkárska technika, ktorá je rýchlejšia a zároveň menej náročná ako klasický štýl.

## Pozri aj
* Rýchlokorčuľovanie
* Krasokorčuľovanie

## Zdroj


Kategória:Zimné športy
Jachting

thumb|Pretekárska jachta Farr 52 ''Bear of Britain''

**Jachting** je šport prevádzkovaný na plachetných lodiach hnaných silou vetra. Ide predovšetkým o plávanie na vode. Pre nedostatok lepšieho názvoslovia sa hovorí aj o jachtingu na zamrznutej vode - ľadovom jachtingu. V poslednej dobe sa používa prenesený názov jachting tiež pre iné povrchy ako je piesok, prípadne pevná zem. Prevádzka motorových člnov a jácht sa nazýva vodný motorizmus.

## Externé odkazy
* Slovenská asociácia námorného jachtingu

## Zdroj


Kategória:Olympijské športy
Mandarínčina

**Mandarínčina** alebo **mandarínska čínština** (ak sa chápe ako dialekt či skupina dialektov, tak sa označuje aj ako **mandarínsky dialekt**, ak sa chápe ako jazyk, tak sa označuje aj ako **mandarínsky jazyk**) môže byť:

* jazyk používaný štátnymi hodnostármi (mandarín) za dynastií Ming a Čching (čiže do roku 1911), pozri mandarínčina (dynastická Čína)
* spisovná čínština (=štandardná čínština) (t.j. aj po roku 1911)
* severná čínština (t.j. jedna zo 7 základných dialektových skupín [resp. dialektov, jazykov či jazykových skupín] čínštiny)
King's Meadows Bridge

**King's Meadows Bridge** je názov pre zničený most v blízkosti škótskeho mesta Peebles.

Most bol dokončený v roku 1817 a stal sa prvým skonštruovaným zaveseným mostom na svete. Autormi mosta boli James Redpath a John Brown, ktorí boli aj autormi visutej lávky v Gattonside. Jeho hlavné rozpätie bolo  dlhé a jeho šírka bola . Most slúžil najmä pre chodcov. V zime 1922/23 bol čiastočne zničený a neskôr zrekonštruovaný. Nakoniec bol zničený počas povodní v roku 1954.

## Referencie

Kategória:Architektúra z 1817
Kategória:Zavesené mosty
Kategória:Lávky
Kategória:Mosty v Škótsku
Kategória:Zničené mosty
Kategória:Stavby v Scottish Borders
Kategória:Doprava v Scottish Borders
Free Derry Corner

náhľad|Free Derry Corner v auguste 2009
**Free Derry Corner** je historická pamiatka v štvrti Bogside v meste Derry v Severnom Írsku medzi ulicami *Lecky Road*, *Rossville Street* a *Fahan Street*. Voľne stojaci múr pripomína tzv. Free Derry – autonómnu nacionalistickú oblasť ktorá existovala v meste Derry v rokoch 1969 až 1972. Blízko sa nachádza pamätník hladovky írskych väzňov v roku 1981. Tiež sa tam nachádza pamätník venovaný obetiam polovojenských aktivít Dočasnej írskej republikánskej armády (PIRA) v brigáde Derry.

V januári 1969 miestny aktivista John "Caker" Casey napísal na múr nápis: "You are now entering Free Derry". Keď britský minister vnútra Jim Callaghan navštívil Derry v auguste 1969 bol múr natretý na bielo a nápis "You are now entering Free Derry" bol profesionálne prefarbený na čierno. Domy na *Lecky Road* a *Fahan Street* boli následne zbúrané ale múr bol zachovaný. Odvtedy bol veľakrát premaľovaní.

Námestie sa stalo známe ako Free Derry Corner vďaka obyvateľom. Námestie sa nachádza na okraji štvrte Bogside a spoločne s okolitými ulicami bolo svedkom Bitky o Bogside v roku 1969 a Krvavej nedele v roku 1972. Námestie bolo prvým miestom kde vypukli pouličné nepokoje počas bitky. Po Bitke o Bogside obyvatelia oslavovali na Free Derry Corner.

## Iné projekty

## Referencie

*

Kategória:Londonderry